**Și mă gândesc că-ți aparțin**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Sunt zile când te simt atât de-aproape

Că-n fiecare clipă te respir

Ori însetat sorb lacom din potir,

Din fanteziile ce-ți cresc sub pleoape.

Adeseori îți descifrez misterul

Prins în conturul trupului frumos

Și de cobor cu buzele mai jos

A mea e marea și al meu tot cerul.

Sunt zile când mă strângi între petale

Ca într-o oază cu nectar divin

Și mă gândesc atunci că-ți aparțin.

Eu sunt prezent în gândurile tale?

- Sunt zile-n care timpul nu contează,

În orice vis al meu te simt prezent

Mă penetrezi adânc, obedient,

Şi gura ta pios îmi venerează

Fragilul trup ce arde de dorinţă,

Iubite, tu, suprema mea pedeapsă,

Când mâna ta-mi alunecă pe coapsă,

Oftez uşor, îţi cer îngăduinţă!

Şi mă gândesc atunci că-ţi aparţin

Cu tot ce sunt, cu toate ale mele,

În baldachin ascunşi între perdele

Două fiinţe, numai un destin.

Ioan Grigoraș Liliana Trif